钦定古今图书集成/明伦汇编/氏族典/第238卷 > 张昌宗
## 钦定古今图书集成/明伦汇编/氏族典/第238卷 > 张昌宗

按《唐书张行成传》：“行成族子昌宗，武后时太平公主
荐之，即日拜云麾将军，行左手牛中郎将，赐甲第。不
数日，进拜银青光禄大夫。兴不旬日，贵震天下，又加
右散骑常侍。时无检轻薄者，谄言昌宗乃王子晋后
身，后使被羽裳吹箫，乘寓鹤，裴回庭中，如仙去状。词
臣争为赋诗以媚后。后知丑声，甚，思有以掩覆之，乃”
诏昌宗即禁中论著，引李峤、张说、宋之问、富嘉谟，除
彦伯等二十有六人，撰《三教珠英》。加昌宗司仆卿，迁
春官侍郎，封邺国公。兄弟颛政，奸赃狼藉，御史台劾奏之。乃诏宗晋卿、李承嘉、桓彦范、袁恕己参鞫昌宗
赃四百万，当免官。昌宗大言曰：“臣有功于国，不应免
官。”后问宰相，内史令杨再思曰：“昌宗主炼丹剂，陛下
饵之而验，功最大者也。”即诏释之。已而后久疾，居长
生院，昌宗恐后不讳，祸且及，乃谋不轨。左台御史中
丞宋璟请按摄，后不许。神龙元年，张柬之、崔元𬀩等
率羽林兵迎皇太子入，诛昌宗于迎仙院。